Hackere lagde tirsdag eftermiddag TV2/Nords server ned, og hjemmesiden var ude af drift i flere timer.

TV2/Nords hjemmeside var usædvanlig stille tirsdag eftermiddag. Omkring middag blev server, der styrer hjemmesiden angrebet af hackere. Også TV2/Østjylland, Lorry og TV2/Fyns hjemmesider var ramt, da de benytter samme server. TV2/Nords hjemmeside var ude af drift fra cirka klokken 12.15 til cirka klokken 15.